Verðhækkun á húsnæði er helsti drifkraftur verðbólgu hér á landi og samkvæmt íbúðavísitölu Þjóðskrár hækkaði húsnæðisverð um 2,2 prósent milli mánaða í ágúst. Róbert Farestveit, hagfræðingur ASÍ, segir ólíklegt að nýjar reglur Seðlabankans um hámark greiðslubyrðar hafi teljandi áhrif á húsnæðisverð. Vandinn sé aðallega á framboðshliðinni.
Við höfum haft áhyggjur af því að húsnæðisverð er komið úr takti við undirliggjandi þætti og að það sé vottur af bólumyndun á húsnæðismarkaði. Það auðvitað hefur þau áhrif að erfitt er að kaupa húsnæði og erfitt að færast af leigumarkaði yfir á húsnæðismarkað
Róbert telur ólíklegt að nýjar reglur Seðlabankans haldi húsnæðisverði í skefjum. Samkvæmt þeim takmarkast greiðslubyrðarhlutfall fasteignalána við 35 prósent af ráðstöfunartekjum, og 40 prósent fyrir fyrstu kaupendur,
Seðlabankinn er að senda nokkuð skýr skilaboð inn á markaðinn en þessi aðgerð ein og sér hefur ekki mikil áhrif á markaðinn, þar sem þetta er tiltölulega nálægt þeim viðmiðum sem nú þegar eru við gerð greiðslumats. Þannig að þetta hefur ekki áhrif á stóran hóp lántakenda
Hann telur brýnt að skoða hversu stór hluti kaupenda kaupi þriðju eða fjórðu fasteignina um þessar mundir.
Hagfræðingur ASÍ telur ólíklegt að nýjar reglur Seðlabankans um hámarksgreiðslubyrði af húsnæðislánum hafi teljandi áhrif á húsnæðisverð. 